ΓΡΑΠΤΗ ΕΡΩΤΗΣΗ E-2970/00

υποβολή: Erik Meijer (GUE/NGL) προς το Συμβούλιο

(25 Σεπτεμβρίου 2000)

Θέμα: Καθυστερημένες και ασαφείς πληροφορίες σχετικά με τη σύνθεση του Συμβουλίου της Ευρωπαϊκής Ένωσης

1. Γνωρίζει το Συμβούλιο ότι, όσον αφορά τις Κάτω Χώρες, η διανεμηθείσα λίστα με τη σύνθεση του Συμβουλίου της Ευρωπαϊκής Ένωσης, για την περίοδο συνόδου του Ευρωπαϊκού Κοινοβουλίου στο Στρασβούργο από τις 4 έως τις 8 Σεπτεμβρίου 2000, αναφέρει συγκεκριμένα τον Δρ. A. Peper ως Υπουργό Εξωτερικών Υποθέσεων και σχέσεων των Κάτω Χωρών με τις Ολλανδικές Αντίλλες και την Aruba, τον κ mldrK.G. de Vries, ως Υπουργό Κοινωνικών Υποθέσεων και Απασχόλησης και τον Δρ. W.A.F.G. Vermeend, ως Υφυπουργό Οικονομικών;

2. Είναι σε θέση το Συμβούλιο να επιβεβαιώσει την εντύπωση ότι το πρώτο από τα πρόσωπα που αναφέρονται στην προηγούμενη παράγραφο έχει εγκαταλέιψει τα καθήκοντά του από τις 13 Μαρτίου 2000 και ότι τα δύο άλλα έχουν αλλάξει θέση από τις 24 Μαρτίου 2000; Για ποιό λόγο εξακολουθούν να αναφέρονται ως μέλη του Συμβουλίου, όταν θα ήταν παράνομο να συνεχίζουν να συμμετέχουν στα συμβούλια των εκάστοτε αρμοδίωνπουργών;

3. Εξάλλου, μπορεί να διευκρινίσει το Συμβούλιο για ποιό λόγο όλοι οιπουργοί καιφυπουργοί αναφέρονται με το μικρό τους όνομα και (εξαιρουμένης της Γερμανίας και της Αυστρίας) χωρίς τον ακαδημαϊκό τους τίτλο, ενώ μόνο οι Ολλανδοί αναφέρονται χωρίς το μικρό τους όνομα και με τους ακαδημαϊκούς τους τίτλους;

Σε ποιό λόγο οφείλεται η διαφορετική μεταχείριση των ολλανδικών μελών του Συμβουλίου, με αποτέλεσμα να οχυρώνονται πίσω από μια σχετική ανωνυμία και να απομακρύνονται ακόμη περισσότερο από το λαό πουποτίθεται ότι εκπροσωπούν;

4. Είναι διατεθειμένο το Συμβούλιο να μεριμνήσει ώστε οι επόμενες λίστες να είναι ενημερωμένες και σαφείς;

Απάντηση

(22 Δεκεμβρίου 2000)

Το Συμβούλιο ευχαριστεί τον αξιότιμο κύριο βουλευτή για τις ερωτήσεις του και θα ήθελε να επωφεληθεί της ευκαιρίας για να διευκρινίσει τα εξής:

- Η Γενική Γραμματεία του Συμβουλίου καταρτίζει κατά καιρούς σε όλες τις επίσημες γλώσσες της Ευρωπαϊκής Ένωσης κατάλογο των μελών των κυβερνήσεων των κρατών μελών που συμμετέχουν συνήθως στις συνεδριάσεις του Συμβουλίου. Ο κατάλογος περιλαμβάνει επώνυμα, μικρά ονόματα, και καθήκοντα όλων των Πρωθυπουργών, Υπουργών και Υφυπουργών.

- Μετά από κάθε τροποποίηση της σύνθεσης της κυβέρνησης ενός κράτους μέλους, ο κατάλογος αυτός ενημερώνεται με βάση τις πληροφορίες που δημοσιεύονται στην Επίσημη Εφημερίδα αυτού του κράτους μέλους. Όσον αφορά τις Κάτω Χώρες, ο κατάλογος αυτός ενημερώθηκε τον Απρίλιο 2000, δηλαδή το μήνα που ακολούθησε την ανασύνθεση της ολλανδικής κυβέρνησης.

- Οι κατάλογοι διαβιβάζονται τακτικά, προς ενημέρωση, στις αρμόδιεςπηρεσίες του Ευρωπαϊκού Κοινοβουλίου και της Επιτροπής. Το έγγραφο στο οποίο αναφέρεται ο αξιότιμος κύριος βουλευτής είναι έγγραφο που έχει δημοσιεύσει το Ευρωπαϊκό Κοινοβούλιο.

- Η σύνθεση των κυβερνήσεων των κρατών μελών δημοσιεύεται επίσης, προς ενημέρωση, στην ιστοσελίδα του Διαδικτύου http://europa.eu.int/idea, κάτω από τον τίτλο Αναζήτηση με βάση την οργανική ενότητα, μετά Θεσμικά όργανα και στη συνέχεια Συμβούλιο της Ευρωπαϊκής Ένωσης και Αντιπρόσωποι των κυβερνήσεων των κρατών μελών που συμμετέχουν συνήθως στις συνεδριάσεις του Συμβουλίου.

- Επιπλέον, κάθε έτος, η Υπηρεσία Επισήμων Εκδόσεων των Ευρωπαϊκών Κοινοτήτων εκδίδει ένα Διοργανικό κατάλογο Κατανομή αρμοδιοτήτων μέσα στην Ευρωπαϊκή Ένωση. Η τελευταία έκδοση έγινε τον Ιανουάριο 2000 (προθεσμίαποβολής στοιχείων για τη σύνταξη του καταλόγου) και ως εκ τούτου περιλαμβάνει όλα τα μέλη των κυβερνήσεων σε συνάρτηση με αυτή την ημερομηνία, άρα και τα μέλη που ανέφερε ο αξιότιμος κύριος βουλευτής. Από την πλευρά της, η Γενική Γραμματεία του Συμβουλίου δημοσιεύει ένα Απόσπασμα του Διοργανικού Καταλόγου, κάθε φθινόπωρο.

- Τα σφάλματα στα οποία αναφέρεται ο αξιότιμος κύριος Βουλευτής φαίνεται ότι είναι μόνο συμπτωματικά.